રાષ્ટ્રીય ટ્રેનર યોગેશ પોટાએ જણાવ્યું કે, આ તાલીમ બાળકોને હળવા કરવાની છે. આપણે આપણાં બાળકોને કાર્બન કોપીના બનાવીએ. શિક્ષકોની નોકરી મળવાથી શિક્ષક બનાતુ નથી. શિક્ષક શબ્દોનો માણીગર છે. ટ્રેનીંગ અંગે શિક્ષકો સંગીતાબેનપટેલ, કે.એન.સોની વગેરે પ્રતિભાવ આપતાં જણાવ્યુ હતું કે, ૩ દિવસમાં ખુબ શિખ્યા છીએ. અત્યારસુધીની મેળવેલી તાલીમો કરતાં આ તાલીમ અલગ પ્રકારની ઉમંગ સાથે ઉપયોગી બની રહેશે. જો આ તાલીમ અમે ના લીધી હોત તો જીવનમાં ઉત્તમ અને આદર્શ તાલીમ મેળવવાનો વસવસો રહી જતો. પ્રોજેક્ટ ચેરમેન લાયન વિજય થાનકીએ તાલીમનું મહત્વ સમજાવ્યુ હતું. લાયન શાહીદ શેખ, જીગ્નેશ શાહે કાર્યક્રમના આયોજન સહભાગી બન્યા હતા. રીજિયન ચેરમેન ડો. વિમલ પટેલના બે વર્ષના સતત પ્રયત્નોને સફળતા મળતાં તેઓએ તાલીમ આપનાર યોગેશ પોટા, તાલીમ લેનાર શિક્ષકો અને લાયન પરિવારનો આભાર માન્યો હતો. આ કાર્યક્રમમાં રીજિયન સેક્રેટરી ભાસ્કરભાઈ પટેલ, ટ્રેઝરર જે.ડી.પટેલ, લાયન પ્રમુખ મનહરભાઈ ઠાકર, મંત્રી પ્રવિણ સેવક, લાયન સભ્યો, નગર અગ્રણીઓ, અંજુમન ટ્રસ્ટના સમીર શેખ, રાજેન્દ્રભાઈ વગેરે ઉપસ્થિત રહ્યા હતા.